TRAIM LONG KISIM HALIVIM 

Givim dispela pepa long ol lain bilong 
man, na lain bilongyu tu, na askim ol 
long helpim yu. 

Painim ples we yu na ol pikinini bilong 
yu iken stap seif, sapos man ispak o 
krostumas. 

Askim pasta o pater long tokaut insait 
long lotu olsem pasin bilong paitim 
meri emi no stret, na askim em tu long 
toktok wantaim man bilong. 

Askim lida long kommiuniti longtokaut 
long olgeta lain long kommiuniti olsem 
pasin bilong paitim meri emi no stret, 
na askim ol tu long toktok wantaim 
man bilongyu. 

Askim ol narapela meri long sanap 
autsait long haus bilongyu na bikmaus, 
paitim sospen na semim man, taim emi 
paitim yu. 



Kisim wanpela Priventiv Oda long Viles 
Kot o Distrik Kot, long tambuim man 
long paitim yu. 

Ripotim man long polis. Emi no samting 
bilong famili tasol. Pasin pait emi 
brukim Lo. 

Sapos yu no inap stap moa wantaim 
man, ol welfe lain inap helpim yu long 
givim Oda long man, longgivim moni 
long sapotim yu na ol pikinini. 

Leitana Nehan Women's Development 
Agency isave helpim meri sapos man 
ipaitim ol. 

PAINIM HALIVIM NAU! 

Sapos yumi no soim man olsem pasin 
bilong paitim meri em ino stret, em bai 
ino inap senis. 

Yumi olgeta igat rait long stap fri long 
pasin pait. 



EMI TAIM NAU 
LONG 

STOPIM 

PASIN PAITIM 
MERI 



PASIN PAITIM MERI ISAVE 

BAGARAPIM HELT NA 
SINDAUN BILONG FAMILI 



SAPOS MAN BILONG YU I SAVE 
PAITIM YU, EMI GUTPELA YU 
PAINIM HALIVIM 

Pasin bilong paitim meri, emi ino save 
kamap wanpela taim tasol. 

Sapos man bilong yu ibin paitim yu, em 
bai mekim gen, sapos ol narapela ino 
stopim em. 

Kisim halivim nau, pastaim long hevi 
ikamap bikpela tumas. 

SAPOS MAN ISAVE PAITIM YU, EM BAI 
DAUNIM HELT BILONG YU 

Pasin pait isave bagarapim bodi bilong 
yu, na em bai hat long yu long lukautim 
gut famili, na yu yet. 

Sapos man ipaitim yu long het, em inap 
bagarapim kru bilongyu, o kamapim 
aipas o iau pas. 

Bai yu pret na wari, olsem na yu no 
inap hamamas o tingting stret. 



SAPOS MAN ISAVE PAITIM YU, EMI 
SAVE GIVIM HEVI LONG OL PIKININI 
TU 

Long ol famili we papa isave paitim 
mama, ol helt woka oli painimaut 
olsem helt bilong ol pikinini isave go 
daun, na oli no save gro gut. 

01 pikinini isave wari, oli no inap wok 
gut long skul, na ol inap paul na 
bihainim pasin nogut. 

Pasin paitim meri isave skulim ol 
pikinini long pasin pait, na ol bai ting 
pasin bilong pait em iorat tasol. 

Sapos yu gat bel, pait inap bagarapim 
bebi, na inap kamapim hevi long karim. 



LEITANA NEHAN WOMEN'S 
DEVELOPMENT AGENCY 
PO Box 22, Buka, Autonomous 
Region of Bougainville 
Papua New Guinea 
Phone/Fax: (675) 973 9062 
Email: 
leitananehan@daltron.com. pg 



SAPOS MAN ISAVE PAITIM YU, BAI 
INAP BAGARAPIM FAMILI BILONG YU 

Pasin paitim meri isave brukim famili. 

Sapos man bilong yu ifosim yu long 
koap, dispela inap kamapim pikinini 
klostu klostu, na daunim helt na strong 
bilongyu na ol pikinini. 

Sapos man emi gat sik bilong koap na 
em ikoap wantaim yu, em bai givim sik 
longyu. Dispela inap pasim bel bilong 
yu olgeta. 

Na sapos man emi gat sik AIDS 
binatang, emi inap givim long yu, na 
bebi tu inap kisim binatang bilong 
AIDS. 

LO I TAMBUIM PASIN PAIT 

01 meri na man igat wankain rait aninit 
long Lo bilong PNG. 

Kastom bilong baim braidprais emi no 
givim rait long man long paitim meri. 



